**MOBEKO YA «DUBLIN» (MOBEKO No. 604/2013)**

Topesi yo liyebisi oyo po osengaki ngunda pe osengi po ba batela yo (ebengami pe kosenga «ngunda») to asile na Chypre. Pe olobaki ete mbula na yo ezali na se ya 18 ans. Soki okabuana na ba boti na yo, to ba mikolo na kati ya libota na yo, tokozua yo lokola «muana mukie/mineur, pe oyo azanga mobateli». Na yango, ba kopesa yo mobateli. Mobateli azali mutu mukolo. Yende akolandela makambo na yo oyo matali bosengi ngunda.

Mobateli na yo akosunga yo na bosengi ngunda na yo, pe akoki kokende na yo tango esengeli okende na Mituna-Lisolo na yo, to tango okosolola na bakonzi misusu ya Chypre. Okoki kobeta lisolo ya ba pasi na yo, mitungisi na yo na maye mazali kobangisa yo epayi na mobateli na yo. Ezali mosala na ye, ya kobatela yo pe kolandela bolamu na yo. Na esika libota na yo ezali kofanda libanda ya Chypre, esengeli mobateli na yo atala soki okoki ko kende kofanda na bango.

***Soki ezali na eloko ozali ko sosola te, tuna mobateli na yo akosunga yo !***

Ata osengaki ngunda na Chypre, tango mususu mboka mususu nde ekoki kolandela ngunda na yo. Mboka wana oyo ekolandela bosengi ngunda nayo efandisami na boyokani ya mibeko ya bamboka ya Mpoto babengi **Mobeko ya Dublin**. Elobi ete kaka mboka moko nde ekoki kotala bosengi ngunda ya moto na moto. Mobeko oyo etosami na ba « 31 mboka na kati ya Dublin ». Ba mboka yango etangami awa na nse :

*Autriche (AT), Belgique (BE), Bulgarie (BG), Croatie (HR), Chypre (CY), République tchèques (CZ), Danemark (DK), Estonie (ET), Finland (FI), France (FR), Allemagne (DE), Grèce !!!! (EL), Hongrie (HU), Irlande (IE), Iceland (IS), Italie (IT), Lettonie (LV), Liechtenstein (LI), Lituanie (LU), Luxembourg (LU), Malte (MT), Pays-Bas (NL), Norvège (NO), Pologne (PL), Portugal (PT), Roumanie (RO), Slovaquie (SK), Slovénie (SI), Espagne (ES), Suède (SE), na Suisse (CH).*

**Ekoki** kozala pe mboka mususu na kati ya Dublin, kolongola Chypre nde ekoki komema mokumba ya kolandela bosengi ngunda na yo. Ndakisa, soki libota na yo ezali na Chypre te, kasi ba boti, ba ndeko ya basi na mibali, batata muasi, bamama leki to bamama kulutu, to bakoko, to bandeko misusu ya libota na yo ba fandaka na mboka mususu na kati ya Dublin, biso to koki kosala ete bino bo sangana na mboka esika bazali na kati ya ba mboka ya Dublin. Tozali kobeta sete po ete **na lombangu nionso**, oyebisa mobateli nayo, elongo na bakonzi, soki ozalaka na batu ya libota yo na mboka mususu na kati ya ba mboka ya Dublin.

***Ko mikimela to kokende na mboka mususu ya Dublin yo moko te. Batu******misusu*** ***bakoki******ko*** ***yebisa yo ete kokima ezali nde eloko ya malamu ya kosala po na yo. Soki mutu aye koyebisa yo omikimela, to omibendana elongo na ye, yo kozela te, kende na lombangu ko funda epayi ya mobatelli na yo, to epayi ya bakonzi !***

**MBULA NA YO**

Batu nionso oyo basi ba kokisa mbula ya 18 ans to basili kolekisa yango ba zali «mikolo».

Tosengi oyebisa biso bosolo na oyo etali mbula na yo. Soki ozali na mikanda oyo ezali ko lakisa ba mbula na yo ya solo, to sengi opesa yango. Soki tondimi mbula na yo te, munganga moko akoki ko sala yo momekano po to yeba soki mbula na yo ezali solo na nse ya 18 ans, to osili kolekisa mbula yango. Esengeli yo na/to mobateli na yo bo yokana liboso bakoka ko salela yo momekano na munganga.

**KOZUA MISAPI**

Soki osengi ngunda, pe ozali na mbula ya 14 ans to osili kolekisa 14 ans bakozua yo misapi pe bakotinda misapi na yo na ordinateur esika ba bombi mikanda, na mayebisi manso na esika ebengami «Eurodac». Mibeko ya mboka esengi otosa po bazua misapi na yo.

Na « Eurodac » Bakotala misapi na yo bazuaki po batala soki osilaki ko senga ngunda liboso, to soki basilaki kozua misapi na yo na frontière moko songolo. Oyo wana esungaka po to yeba mboka nini ya Dublin ezali na mokumba ya kolandela bosengi ngunda na yo. Eurodac akobatela misapi na yo po na 10 ans. Soki na sima okomi citoyen ya mboka moko ya Dublin, misapi na yo ekolonguama na Eurodac. Misapi na yo pe soki ozalaka muasi to mobali ekobatelama na ordinateur ya Eurodac, kasi kombo na yo, elili na yo, mukolo obotama, pe ozalaka mutu yo mboka nini ekobatelama na ordinateur oyo esangisi mikanda, na mayebisi nionso ya Ekolo. Soki osengi ngunda na mboka mususu ya Dublin na mikolo oyo ezali koya, misapi nayo ekotindama na mboka oyo wana po bakoka kotala soki pe mayebisi maye matali yo mazali penza ma solo. Mayebisi ma yo mabombami na Eurodac makopesamaka na mboka mususu te, to na lingomba oyo ezali libanda ya ba mboka ya Dublin te.

**MAYE TO KOKI KOSALA PONA BOLAMU NA YO, NA MAYE MASENGELI OSALA**

**Bakonzi bakosala nionso po na bolamu na yo, tango nionso**. Soki emonani ete mboka mususu nde ekoki kolandela bosengi ngunda na yo, bakoki kobengisa yo po na kotuna yo mituna na oyo etali libota na yo, pe nzela nini ozuaki po na kokoma ti na mboka ya Chypre. Mituna-lisolo yango ekozala ya sekele, pe ekotunama na lisalisi ya Molimboli/Interprète. Mobateli nayo akozala wana elongo na yo po na oyo nionso ekolobama na mokolo wana, pe ba kolimbolela yo pe ba kobakisela yo mayebisi na maye matali misala ya Dublin.

Esengeli otikala kaka na Chypre ti mokolo ba tokoyebisa yo soki mboka mususu nde ekolandela bosengi ngunda na yo na kati ya ba mboka ya Dublin. Likambo yango ekoki kowumela ba sanza, kasi soki mboka mususu na kati ya ba mboka ya Dublin ezui boyanoli ya kolandela bosengi ngunda na yo, bakoyebisa mobateli na yo, pe Chypre ekobongisa makambo nionso po okoka kokende na mboka wana. Na tango ozali na Chypre, bakopesa yo biloko ya kolia, pe esika ya kofanda, pe okoki kokende epai ya munganga po na bokonokono ya mukie mukie to bokonokono oyo esengeli bolandeli na lombangu. Etangami pe ete okoki komikomisa po na kotanga na kelasi.

Soki mboka mususu na kati ya ba mboka ya Dublin endimi kolandela ngunda na yo, mobateli nayo akopesa yo sango ya kotinda yo kuna. Soki oboyi, sala oyebisa mobateli na yo na lombango nionso. Po ete okoka kotelemela likambo ya kotinda yo na mboka mususu. Soki osilaki kokokisa 18 ans tango mokano ezuamaki, tango mususu ekosenga otelemela mokano oyo ya kotinda yo na mboka mususu yo moko, na liboso ya ba bazuzi ya Cours Administrative ya Protection Internationale (IPAC). Mobateli nayo akotela yo te. **Esika ezali** : Costi Palama 5, 1096, Nicosie - **Tél** : (+357) 22747500/501 - **Fax** : (+357) 227447537.

Soki esengeli ozua mayebisi misusu na maye matangami awa likolo, sala osolola na mobateli na yo, ye nde akosolola na bakonzi ya Chypre pona yo.